title: 2008/969/ES,Euratom: Sklep Komisije z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije

text:
               20.12.2008

               SL

               Uradni list Evropske unije

               L 344/125

      SKLEP KOMISIJE

   z dne 16. decembra 2008
   o sistemu zgodnjega opozarjanja za odredbodajalce Komisije in izvajalske agencije
   (2008/969/ES, Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1),
   ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (2),
   ob upoštevanju naslednjega:

               (1)

               Komisija, ki je odgovorna za izvrševanje splošnega proračuna Evropske unije in vseh drugih sredstev, ki jih upravljata Skupnosti ob upoštevanju načela dobrega finančnega poslovodenja, je dolžna preprečevati goljufije in druge nezakonite dejavnosti, ki škodijo finančnim interesom Skupnosti.

               (2)

               Veljavni Sklep Komisije o sistemu zgodnjega opozarjanja je treba nadomestiti s tem sklepom na podlagi sprememb členov 93 do 96 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (v nadaljnjem besedilu: finančna uredba), in ustreznih določb Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ter na podlagi priporočil evropskega nadzornika za varstvo podatkov (3).

               (3)

               Uredba Komisije 17. decembra 2008 (ES, Euratom) 1302/2008 (4) o centralni podatkovni zbirki o izključitvah vzpostavlja podatkovno zbirko, ki vsebuje zadevne podatke tretjih strani, za katere velja kateri od primerov izključitve glede postopkov za oddajo javnih naročil in dodelitev donacij, ter daje institucijam, vključno s tistimi iz člena 1(2) finančne uredbe, izvajalskim agencijam, organom Skupnosti iz člena 185 finančne uredbe ter organom držav članic in tretjih držav, mednarodnim organizacijam in drugim organom, ki sodelujejo pri izvrševanju proračuna, dostop do te podatkovne zbirke.

               (4)

               Namen sistema zgodnjega opozarjanja je v okviru Komisije in njenih izvajalskih agencij zagotoviti kroženje zaupnih informacij v zvezi s tretjimi osebami, ki bi lahko ogrožale finančne interese in ugled Skupnosti ali kateri koli drug sklad, ki ga upravljata Skupnosti.

               (5)

               Glede na to, da imajo izvajalske agencije status odredbodajalcev na podlagi prenosa Komisije za izvrševanje operativnih odobritev, bi morali imeti dostop do sistema zgodnjega opozarjanja na enak način, kot ga imajo službe Komisije za upravljanje upravnih in operativnih odobritev.

               (6)

               Evropski urad za boj proti goljufijam (OLAF) bi moral imeti dostop do sistema zgodnjega opozarjanja za opravljanje svojih preiskovalnih nalog, obveščevalnih dejavnosti in dejavnosti preprečevanja goljufij, ki jih opravlja v skladu s členom 1(2) Uredbe (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (5), ter Uredbe Sveta (Euratom) št. 1074/1999 z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (6).

               (7)

               Računovodja bi moral zagotavljati upravljanje sistema zgodnjega opozarjanja. Pristojni odredbodajalec, OLAF in Služba za notranjo revizijo (IAS) bi morali biti pristojni za zahtevke za vnos opozoril, njihove spremembe in izbris. Ti zahtevki bi morali biti predloženi na ustrezni hierarhični ravni, da se ohranja primerna raven nadzora.

               (8)

               Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (7) določa, da mora Komisija pri obdelavi osebnih podatkov upoštevati zahteve glede zakonite obdelave in prenosa podatkov, določene v Uredbi, ter da mora postopke obdelave predhodno preveriti evropski nadzornik za varstvo podatkov na podlagi uradnega obvestila uradne osebe za varstvo podatkov Komisije.

               (9)

               Določbe o varstvu podatkov bi morale določati pravice oseb, katerih podatki so ali bi lahko bili vneseni v sistem zgodnjega opozarjanja v skladu z mnenjem evropskega nadzornika za varstvo podatkov. Kar zadeva podatke, vnesene v sistem zgodnjega opozarjanja, je treba pri pravici do obveščenosti razlikovati med pravicami tretjih oseb, ki so fizične osebe in uživajo širše pravice varstva podatkov, ter pravicami pravnih oseb.

               (10)

               Nekatere pravice varstva podatkov so omejene z izjemami iz člena 20 Uredbe (ES) št. 45/2001, ki jih je treba obravnavati posamezno in uporabljati časovno omejeno. Izključno pravico do uporabe teh izjem bi morala imeti služba, pristojna za zahtevke za vnos podatkov, njihove spremembe, vključno s popravki, ali izbris zadevnih podatkov.

               (11)

               Glede na to, da se izjeme iz člena 94 finančne uredbe nanašajo na posebne postopke za oddajo javnih naročil ali dodelitev donacij, se ta opozorila ne smejo uvrščati v kategorijo W5, temveč jih je treba uvrstiti v novo kategorijo, tj. W1d, medtem ko so opozorila W5 namenjena izključno za označevanje primerov izključitve, ki zadevajo vse postopke za oddajo javnih naročil ali dodelitev donacij.

               (12)

               Zaradi zaščite finančnih interesov Skupnosti pristojni odredbodajalec na podlagi prenosa do sprejetja sklepa Komisije o uporabi člena 96 finančne uredbe zahteva začasen vnos opozorila o izključitvi, če ravnanje tretje osebe pomeni tudi hujšo kršitev poklicnih pravil v smislu člena 93(1)(c) finančne uredbe, da zagotovi, da se tretji osebi ne odda naročilo ali dodeli donacija med postopkom za izrek kazni.

               (13)

               Komisija mora spoštovati različne uredbe Sveta o izvajanju skupnih stališč, sprejete na podlagi člena 15 Pogodbe o Evropski uniji (skupna zunanja in varnostna politika), v skladu s katerimi je prepovedano neposredno ali posredno dajati na voljo ali v njihovo korist kakršna koli sredstva in ekonomske vire določenim fizičnim ali pravnim osebam, skupinam ali subjektom –

         SKLENILA:
   ODDELEK 1
   SPLOŠNE DOLOČBE
   Člen 1
   Predmet
   Ta sklep vzpostavlja sistem zgodnjega opozarjanja Komisije pri izvrševanju splošnega proračuna Evropske unije in drugih skladov, ki jih upravljata Skupnosti.
   Člen 2
   Opredelitev pojmov
   V tem sklepu se uporabljajo naslednje opredelitve pojmov:

               —

               „tretje osebe“ so kandidati, ponudniki, izvajalci, dobavitelji, izvajalci storitev in njihovi podizvajalci ter prosilci za donacije, upravičenci do donacij, izvajalci upravičencev do donacij ter osebe, ki prejemajo finančno podporo od upravičenca do donacije Skupnosti v skladu s členom 120 finančne uredbe,

               —

               „pristojni odredbodajalec na podlagi prenosa“ je odredbodajalec s pooblastilom Komisije v smislu člena 59 finančne uredbe, ki je v skladu z notranjimi predpisi pristojen za izvrševanje splošnega proračuna Evropskih skupnosti (v nadaljnjem besedilu: „proračun“), vključno z direktorji izvajalskih agencij, ter odredbodajalec na podlagi nadaljnjega prenosa v smislu člena 59 finančne uredbe, ki opravlja funkcijo direktorja.

         Člen 3
   Opozorila v sistemu zgodnjega opozarjanja
   1.   Opozorila v sistemu zgodnjega opozarjanja vsebujejo naslednje podatke:

               (a)

               informacije o identiteti tretjih oseb, ki ogrožajo finančne interese in ugled Skupnosti ali kateri koli drug sklad, ki ga upravljata Skupnosti, ker so zagrešile goljufijo ali resne upravne napake oziroma so osumljene teh dejanj ali ker jim je bil izdan nalog za zaplembo ali nalog za izterjavo velikega zneska ali ker so izključene v skladu s finančno uredbo ali finančnimi omejitvami, povezanimi s skupno zunanjo in varnostno politiko;

               (b)

               informacije v zvezi z osebami, ki so pooblaščene za zastopanje pravnih oseb, odločanje o njih ali nadzor nad njimi, ki so tretje osebe, kadar te osebe same ogrožajo finančne interese in ugled Skupnosti ali kateri koli drug sklad, ki ga upravljata Skupnosti, iz razlogov, naštetih v točki (a);

               (c)

               informacije o vrsti opozorila in razlogih, zaradi katerih tretje osebe iz točke (a) ali osebe iz točke (b) predstavljajo tako grožnjo, ter po potrebi informacije o trajanju opozorila in kontaktni osebi za navedeno opozorilo.

         2.   Brez poseganja v člen 1(2) in člen 1(3) Uredbe 1302/2008 se podatki, vsebovani v opozorilih v sistemu zgodnjega opozarjanja, lahko uporabljajo le za izvrševanje proračuna ali katerega koli drugega sklada, ki ga upravljata Skupnosti, vključno s postopki za oddajo javnih naročil in dodelitev donacij ter plačili tretjim osebam.
   Evropski urad za boj proti goljufijam (OLAF) lahko uporablja te podatke za svoje preiskave v skladu z Uredbo (ES) št. 1073/1999 in Uredbo Sveta (Euratom) št. 1074/1999 ter za svoje obveščevalne dejavnosti in dejavnosti preprečevanja goljufij, vključno z analizami tveganja.
   Člen 4
   Upravljanje sistema zgodnjega opozarjanja
   1.   Računovodja Komisije oziroma njegovo podrejeno osebje, na katerega je v skladu s členom 62 finančne uredbe prenesel določene naloge (v nadaljnjem besedilu: „računovodja“), zagotovi upravljanje sistema zgodnjega opozarjanja in poskrbi za ustrezne tehnične rešitve.
   Računovodja vnaša, spreminja ali briše opozorila v sistemu zgodnjega opozarjanja v skladu z zahtevki pristojnega odredbodajalca na podlagi prenosa, urada OLAF in Službe za notranjo revizijo (IAS).
   2.   Računovodja sprejme izvedbene ukrepe v zvezi s tehničnimi vidiki in določi ustrezne podporne postopke, vključno s postopki na varnostnem področju.
   O teh ukrepih obvesti službe Komisije in izvajalske agencije.
   Člen 5
   Zahtevki za vnos, spremembe ali izbris opozoril
   1.   Vsi zahtevki za vnos, spremembe ali izbris opozoril se naslovijo na računovodjo.
   Te zahtevke lahko predloži le pristojni odredbodajalec na podlagi prenosa, generalni direktor ali direktor urada OLAF oziroma službe IAS. Za predložitev zahtevkov uporabljajo obrazec iz Priloge.
   2.   Služba, ki ugotovi, da je tretja oseba v eni od situacij, opisanih v členu 9, pošlje zahtevek za opozorilo v sistemu zgodnjega opozarjanja računovodji ter v vednost uradni osebi za sistem zgodnjega opozarjanja iz člena 7, tudi če je bilo zoper tretjo osebo že vneseno opozorilo v sistemu zgodnjega opozarjanja.
   3.   V skladu s postopkom iz drugega odstavka služba, ki je zahtevala opozorilo v sistemu zgodnjega opozarjanja, na obrazcu iz Priloge obvesti računovodjo o:

               (a)

               vseh spremembah informacij, vsebovanih v zadevnem opozorilu v sistemu zgodnjega opozarjanja;

               (b)

               izbrisu opozorila v sistemu zgodnjega opozarjanja, ko prenehajo razlogi za opozorilo.

         Sprememba kontaktne osebe za opozorilo se lahko sporoči z registriranim obvestilom.
   4.   Služba, ki je zahtevala vnos opozorila v sistemu zgodnjega opozarjanja, je odgovorna tudi za usklajevanje ukrepov, ki jih je treba sprejeti v zvezi z izvrševanjem proračuna zaradi takega opozorila v skladu s členi 15 do 22.
   5.   Za aktivacijo opozorila za osebo, ki je pooblaščena za zastopanje določene pravne osebe, odločanje v zvezi z njo ali nadzor nad njo, je potreben dodaten zahtevek poleg zahtevka, ki se nanaša na zadevno pravno osebo.
   Člen 6
   Dostop do sistema zgodnjega opozarjanja in njegova uporaba
   1.   Službe Komisije in izvajalske agencije imajo neposreden dostop do podatkov, vsebovanih v sistemu zgodnjega opozarjanja, prek računovodskega sistema Komisije (ABAC).
   Služba Komisije ali izvajalska agencija, odgovorna za lokalni sistem, lahko navedeni sistem uporablja za dostop do podatkov, vsebovanih v sistemu zgodnjega opozarjanja, pod pogojem, da je zagotovljena skladnost podatkov med lokalnim sistemom in računovodskim sistemom ABAC.
   2.   Pristojni odredbodajalec na podlagi prenosa ali njegovo osebje preveri, ali je bilo izdano opozorilo v sistemu zgodnjega opozarjanja v zvezi s tretjimi osebami:

               (a)

               v primeru posameznih proračunskih obveznosti, preden je bila taka obveznost vnesena;

               (b)

               v primeru splošne proračunske obveznosti, pred vnosom pravnih obveznosti za splošno obveznost;

               (c)

               v primeru začasne proračunske obveznosti, pred prevzemom pravnih obveznosti, ki so podlaga za upravičenost do poznejših plačil.

         Kadar obveznosti iz točke (c) zajemajo plačila za osebje in povračilo potnih stroškov za udeležbo na sestankih in natečajih, obveznost predhodnega preverjanja vnosa opozoril v sistemu zgodnjega opozarjanja ne velja.
   V primeru postopkov za oddajo javnih naročil ali dodelitev donacij pristojni odredbodajalec na podlagi prenosa ali njegovo osebje preveri, ali je bilo izdano opozorilo v sistemu zgodnjega opozarjanja, in sicer najpozneje pred odločitvijo o oddaji naročila ali dodelitvi donacije.
   Kadar pa organ, ki odda naročilo ali dodeli donacijo, omeji število kandidatov, povabljenih k oddaji ponudbe ali pogajanjem z omejenim postopkom, konkurenčnim dialogom ali postopkom s pogajanji po objavi javnega razpisa, se ta preverjanja opravijo pred zaključkom postopka izbire kandidatov.
   Pri predhodnem preverjanju podizvajalcev se lahko pristojni odredbodajalec na podlagi prenosa ali njegovo osebje na podlagi svoje analize tveganja odloči, da ne bo preverjal, ali je bilo izdano opozorilo v sistemu zgodnjega opozarjanja.
   3.   Pristojni odredbodajalec na podlagi prenosa ali njegovo osebje v skladu z odstavkom 2 preveri, ali je bilo izdano opozorilo v sistemu zgodnjega opozarjanja v zvezi z osebo, ki je pooblaščena za zastopanje zadevne tretje osebe, odločanje v zvezi z njo ali nadzor nad njo, v naslednjih primerih:

               (a)

               kadar pristojni odredbodajalec na podlagi prenosa ali njegovo osebje na podlagi svoje analize tveganja meni, da je takšno preverjanje potrebno;

               (b)

               kadar se dokumentacija, ki jo je zahteval pristojni odredbodajalec na podlagi prenosa ali njegovo osebje kot dokazilo, da zadevna tretja oseba ni v kateri od situacij iz člena 93(1) finančne uredbe, nanaša na te osebe.

         4.   Kontaktna oseba za opozorilo iz člena 3(1)(c) na zahtevo da pristojnemu odredbodajalcu na podlagi prenosa ali njegovemu osebju na voljo vse zadevne informacije. Za opozorila o izključitvi se uporablja člen 12 Uredbe 1302/2008.
   5.   Odstavka 2 do 4 se uporabljata tudi za račun izločenih sredstev za odhodke nad 300 EUR. V tem primeru skrbnik računa izločenih sredstev pred prevzemom pravnih obveznosti do tretje osebe na podlagi informacij, ki so mu bile predložene, preveri, ali je bilo izdano opozorilo v sistemu zgodnjega opozarjanja.
   Člen 7
   Uradne osebe za sistem zgodnjega opozarjanja
   1.   Generalni direktor urada OLAF ali službe IAS ter vsak pristojni odredbodajalec na podlagi prenosa določita vsaj enega sebi podrejenega uradnika ali člana začasnega osebja kot uradno osebo za sistem zgodnjega opozarjanja.
   Seznam imenovanih oseb in vse spremembe tega seznama sporoči računovodji.
   2.   Uradna oseba za sistem zgodnjega opozarjanja lahko dostopa do seznama vseh tretjih oseb ali oseb, ki so pooblaščene za zastopanje tretjih oseb, odločanje v zvezi z njimi ali nadzor nad njimi, za katere je vneseno opozorilo v sistemu zgodnjega opozarjanja. Glede zadev, ki se nanašajo na sistem zgodnjega opozarjanja, zagotavlja vez med svojo službo in računovodjo. Službi pomaga tudi pri prenosu informacij o opozorilih v sistemu zgodnjega opozarjanja, ki jih služba zahteva, ter glede ukrepov, ki jih je treba sprejeti zaradi teh opozoril.
   3.   Računovodja na interni spletni strani Generalnega direktorata za proračun redno objavlja posodobljen seznam vseh uradnih oseb za sistem zgodnjega opozarjanja.
   Člen 8
   Varstvo podatkov in pravice oseb, na katere se nanašajo podatki
   1.   V razpisih za zbiranje ponudb in predlogov, če pa teh ni, pa pred oddajo naročila ali dodelitvijo donacije, pristojni odredbodajalec na podlagi prenosa ali njegovo osebje obvesti tretje osebe o podatkih, ki se nanašajo nanje in ki bi lahko bili vključeni v sistem zgodnjega opozarjanja, ter o osebah, ki bi jim ti podatki lahko bili sporočeni. Če so tretje osebe pravne osebe, pristojni odredbodajalec na podlagi prenosa ali njegovo osebje obvesti tudi osebe, ki so pooblaščene za zastopanje teh pravnih oseb, odločanje v zvezi z njimi ali nadzor nad njimi.
   2.   Služba, ki je zahtevala vnos opozorila v sistemu zgodnjega opozarjanja, je odgovorna za odnose s fizično ali pravno osebo, katere podatki se vnesejo v sistem zgodnjega opozarjanja (v nadaljnjem besedilu: „zadevna oseba, na katero se nanašajo podatki“):

               (a)

               zadevno osebo, na katero se nanašajo podatki, obvesti o zahtevku za aktivacijo, posodobitev in izbris opozorila o izključitvi W5a, ki se neposredno nanaša nanjo, ter navede razloge za ukrep;

               (b)

               odgovarja na zahtevke zadevnih oseb, na katere se nanašajo podatki, za popravke netočnih ali nepopolnih osebnih podatkov, ter vse druge zahtevke ali vprašanja navedenih oseb.

         Vendar lahko služba, ki je zahtevala vnos opozorila, odloči, da se uporabljajo omejitve iz člena 20(1) Uredbe (ES) št. 45/2001.
   3.   Brez poseganja v zahteve po obveščanju iz drugega odstavka lahko fizična oseba, ki ustrezno izkaže svojo istovetnost, od računovodje zahteva informacije o tem, ali je evidentirana v sistemu zgodnjega opozarjanja.
   Na podlagi odločitve službe, ki je zahtevala vnos opozorila v sistemu zgodnjega opozarjanja, o tem, ali se uporabljajo omejitve iz člena 20(1) Uredbe ES št. 45/2001, računovodja pisno ali po elektronski poti obvesti osebo, ali je evidentirana v sistemu zgodnjega opozarjanja.
   Če je oseba evidentirana, računovodja obvestilu priloži podatke o navedeni osebi, shranjene v sistemu zgodnjega opozarjanja. O tem obvesti službo, ki je zahtevala vnos zadevnega opozorila.
   4.   Izbrisana opozorila so dostopna le za namene revizije in preiskav ter niso vidna uporabnikom sistema zgodnjega opozarjanja.
   Vendar ostanejo osebni podatki, vsebovani v opozorilih, ki se nanašajo na fizične osebe, dostopni za te namene samo pet let po izbrisu opozorila.
   ODDELEK 2
   INFORMACIJE, VNESENE V SISTEM ZGODNJEGA OPOZARJANJA
   Člen 9
   Kategorije opozoril
   Glede na naravo ali resnost dejstev, s katerimi se seznani služba, ki zahteva vnos, se opozorila v sistemu zgodnjega opozarjanja delijo na pet kategorij:

               1.

               W1, kadar je na podlagi informacij mogoče sklepati, da bodo ugotovljene goljufije ali resne upravne napake, ali kadar je treba sprejeti varstvene ukrepe po izključitvi tretje osebe v skladu s členom 94 finančne uredbe;

               2.

               W2, kadar se pri tretji osebi ugotovijo resne upravne napake ali goljufije;

               3.

               W3, kadar je tretja oseba v pravnem postopku, ki vključuje obvestilo o nalogu za zaplembo, ali v sodnem postopku zaradi resnih upravnih napak ali goljufij;

               4.

               W4, kadar je Komisija tretji osebi izdala nalog za izterjavo nad določenim zneskom in tretja oseba močno zamuja s plačilom;

               5.

               W5, kadar je tretja oseba izključena v skladu s finančno uredbo ali uredbami Sveta, ki določajo omejitve, povezane s skupno zunanjo in varnostno politiko.

         Člen 10
   Opozorila W1
   1.   OLAF zahteva aktivacijo opozorila W1a, kadar je na podlagi njegovih preiskav na zgodnji stopnji mogoče sklepati, da bodo v zvezi s tretjimi osebami, zlasti tistimi, ki prejemajo ali so prejemale sredstva Skupnosti, ugotovljene resne upravne napake ali goljufije. OLAF o teh zahtevkih obvesti uradno osebo za sistem zgodnjega opozarjanja pri zadevni službi.
   2.   OLAF in IAS zahtevata aktivacijo opozorila W1b, kadar je na podlagi njunih preiskav mogoče sklepati, da bodo v zvezi s tretjimi osebami, zlasti tistimi, ki prejemajo ali so prejemale sredstva Skupnosti, dokončno ugotovljene resne upravne napake ali goljufije. O teh zahtevkih obvestita uradno osebo za sistem zgodnjega opozarjanja pri zadevni službi.
   3.   Pristojni odredbodajalec na podlagi prenosa zahteva aktivacijo opozorila W1c, kadar je na podlagi preiskav Računskega sodišča, njegovega lastnega oddelka za notranjo revizijo ali katere koli druge revizije ali preiskave, opravljene v njegovi pristojnosti ali s katero je seznanjen, mogoče sklepati, da bodo v zvezi s tretjimi osebami, zlasti tistimi, ki prejemajo ali so prejemale sredstva Skupnosti v njegovi pristojnosti, dokončno ugotovljene resne upravne napake ali goljufije.
   4.   Pristojni odredbodajalec na podlagi prenosa zahteva aktivacijo opozorila W1d, kadar izključi kandidata, ponudnika ali prosilca iz oddaje naročila ali dodelitve donacije v danem postopku v skladu s členom 94(a) ali (b) finančne uredbe.
   Opozorila o izključitvi, vnesena v skladu s členom 10(4) Uredbe 1302/2008, se za namene sistema zgodnjega opozarjanja obravnavajo kot opozorila W1d.
   5.   Opozorilo W1 ostane aktivno največ šest mesecev. Nato se samodejno izbriše. Če mora opozorilo ostati v sistemu zgodnjega opozarjanja in ga v tem obdobju ni mogoče zamenjati z drugo vrsto opozorila, se vloži nov zahtevek za opozorilo.
   Člen 11
   Opozorila W2
   1.   OLAF in IAS zahtevata aktivacijo opozorila W2a, kadar na podlagi svojih preiskav ugotovita resne upravne napake ali goljufije v zvezi s tretjimi osebami, zlasti tistimi, ki prejemajo ali so prejemale sredstva Skupnosti.
   2.   Pristojni odredbodajalec na podlagi prenosa zahteva aktivacijo opozorila W2b, kadar Računsko sodišče, njegov lastni oddelek za notranjo revizijo ali katera koli druga revizija ali preiskava, opravljena v njegovi pristojnosti ali s katero je seznanjen, izda pisne ugotovitve resnih upravnih napak ali goljufij v zvezi s tretjimi osebami, zlasti tistimi, ki prejemajo ali so prejemale sredstva Skupnosti v njegovi pristojnosti.
   3.   Opozorilo W2 ostane aktivno največ šest mesecev. Nato se samodejno izbriše. Če mora opozorilo ostati v sistemu zgodnjega opozarjanja in ga v tem obdobju ni mogoče zamenjati z drugo vrsto opozorila, se vloži nov zahtevek za opozorilo.
   Člen 12
   Opozorila W3
   1.   Računovodja vnese opozorilo W3a, kadar od Generalnega sekretariata prejme obvestilo o nalogu za zaplembo v zvezi s tretjo osebo.
   2.   Pristojni odredbodajalec na podlagi prenosa zahteva aktivacijo opozorila W3b, kadar je znano, da so tretje osebe, zlasti tiste, ki prejemajo ali so prejemale sredstva Skupnosti v njegovi pristojnosti, v sodnem postopku zaradi resnih upravnih napak ali goljufij.
   Kadar do navedenih sodnih postopkov pride na podlagi preiskav urada OLAF ali OLAF pomaga v teh postopkih ali izvaja naknadne ukrepe po njih, zahteva aktivacijo ustreznega opozorila W3b OLAF.
   3.   Opozorilo W3 ostane aktivno, dokler ni izdana pravnomočna sodba ali zadeva ni rešena na drug način.
   Člen 13
   Opozorila W4
   1.   Računovodja vnese opozorilo W4 v zvezi s tretjimi osebami, ki jim je Komisija izdala nalog za izterjavo nad določenim zneskom in tretja oseba močno zamuja s plačilom.
   2.   Računovodja določi notranje smernice glede zgornje meje zadevnih zneskov in zamud pri vnosu opozoril W4.
   3.   Vsako opozorilo W4 ostane aktivno, dokler je dolg neporavnan. Ko je dolg poravnan, računovodja izbriše opozorilo.
   Člen 14
   Opozorila W5
   1.   Opozorila o izključitvi, vnesena v skladu s členom 10(1), (2) in (3) Uredbe 1302/2008, se za namene sistema zgodnjega opozarjanja obravnavajo kot opozorila W5a.
   2.   Opozorilo W5b se vnese na zahtevo službe Komisije, pristojne za zadevno zakonodajo, v zvezi s fizičnimi ali pravnimi osebami, skupinami ali subjekti, ki so jim bile v skladu z uredbo Sveta naložene finančne omejitve, povezane s skupno zunanjo in varnostno politiko, dokler navedene omejitve veljajo za zadevno osebo, skupino ali subjekt. V opozorilu se navedejo napotila na uredbo, ki nalaga omejitve, ali ustrezni izvedbeni predpis.
   3.   Za vnos opozoril o izključitvi veljajo naslednja pravila:

               (a)

               Kadar pristojni odredbodajalec na podlagi prenosa namerava izključiti tretjo osebo na podlagi člena 93(1)(a), (b), (c), (d) ali (e) finančne uredbe, da zadevni tretji osebi možnost, da pisno izrazi svoja stališča. Tretja oseba ima za to na voljo vsaj 14 koledarskih dni. Pred izključitvijo tretje osebe na podlagi člena 93(1)(c) se pristojni odredbodajalec na podlagi prenosa posvetuje s pravno službo in Generalnim direktoratom za proračun.
               Dokler Komisija ne sprejme odločitve o trajanju izključitve, pristojni odredbodajalec na podlagi prenosa v skladu s členom 9(2) Uredbe 1302/2008 zahteva začasni vnos opozorila o izključitvi in zadevo čim prej preda Komisiji. Zaradi zaščite finančnih interesov Skupnosti lahko pristojni odredbodajalec na podlagi prenosa zahteva začasni vnos opozorila o izključitvi W5a, še preden da zadevni tretji osebi možnost, da izrazi svoja stališča. Namesto tega lahko zahteva tudi vnos opozorila W2.

               (b)

               Kadar pristojni odredbodajalec na podlagi prenosa namerava sprožiti postopek v skladu s členom 96 finančne uredbe, da zadevni tretji osebi možnost, da pisno izrazi svoja stališča. Tretja oseba ima za to na voljo vsaj 14 koledarskih dni.
               Po posvetovanju s pravno službo in Generalnim direktoratom za proračun ter dokler Komisija ne sprejme morebitne odločitve o upravni kazni, pristojni odredbodajalec na podlagi prenosa v skladu s členom 9(2) Uredbe 1302/2008 zahteva začasni vnos opozorila o izključitvi W5a, če ravnanje tretje osebe pomeni tudi hujšo kršitev poklicnih pravil v smislu člena 93(1)(c) finančne uredbe.

               (c)

               V vsakem dokončnem vnosu opozorila W5a v skladu s členom 93(1)(b), (c), (e) ali (f) finančne uredbe se navede trajanje izključitve, ki ga določi Komisija.

         ODDELEK 3
   POSLEDICE OPOZORIL V SISTEMU ZGODNJEGA OPOZARJANJA ZA IZVRŠEVANJE PRORAČUNA
   Člen 15
   Učinek opozoril v sistemu zgodnjega opozarjanja na proračunske transakcije
   1.   Računovodja prekine vsa plačila upravičencem, za katere je bilo vneseno opozorilo W2, W3, W4 ali W5. O tem obvesti pristojnega odredbodajalca na podlagi prenosa in od njega zahteva utemeljitev, zakaj bi bilo treba izvesti plačilo kljub obstoju opozoril kategorij W2, W3b in W5a v sistemu zgodnjega opozarjanja.
   2.   Razen za opozorila W5b in W3a, vnesena na podlagi preventivnih nalogov za zaplembo, se plačila izvedejo brez odlašanja, če se po preverjanjih pristojnega odredbodajalca na podlagi prenosa po njegovi prekinitvi roka za plačilo v skladu s členom 106(4) Uredbe (ES, Euratom) št. 2342/2002 ali v skladu s pogoji za oddajo javnih naročil ali dodelitev donacij, navedenimi v členu 18(1)(b) in členu 22(1)(a), izkaže, da so dejansko neporavnana.
   Vendar lahko računovodja sprosti prekinjeno plačilo šele, ko prejme utemeljeno potrdilo pristojnega odredbodajalca na podlagi prenosa, da je treba izvesti neporavnano plačilo. Če tega potrdila ni, se prekinitev plačila ohrani, odredba za plačilo pa se po potrebi pošlje nazaj pristojnemu odredbodajalcu na podlagi prenosa.
   Če je plačilo opravljeno s pobotom v skladu s členom 73 finančne uredbe in členom 83 Uredbe (ES, Euratom) št. 2342/2002 po opozorilu W4 ali če je plačilo opravljeno po izvršljivem nalogu za zaplembo, računovodja pripravi ustrezno registrirano obvestilo.
   3.   V zvezi s tretjo osebo, za katero je bilo vneseno opozorilo W5, ni mogoče odobriti nobenih posameznih proračunskih obveznosti, nobenega vnosa posameznih pravnih obveznosti na proračunske račune na podlagi splošnih obveznosti in nobenega sprejetja pravnih obveznosti na podlagi začasnih obveznosti.
   Člen 16
   Posledice opozorila W1
   Opozorilo W1 se vnese le v informativne namene in lahko ne vključuje drugih ukrepov razen poostrenega spremljanja.
   Člen 17
   Posledice opozorila W2, W3b ali W4 na postopke za oddajo javnih naročil ali dodelitev donacij
   1.   Kadar je opozorilo W2, W3b ali W4 vneseno, ko pristojni odredbodajalec na podlagi prenosa ali njegovo osebje preveri podatke v sistemu zgodnjega opozarjanja v skladu s členom 6(2)(a), pristojni odredbodajalec na podlagi prenosa – če je to v fazi, v kateri je postopek, mogoče – obvesti komisijo za oddajo javnih naročil ali dodelitev donacij o obstoju tega obvestila, če njegov obstoj pomeni nov element, ki ga je treba preveriti v zvezi z merili za izbor za navedeno naročilo ali donacijo. Pristojni odredbodajalec na podlagi prenosa te informacije upošteva, zlasti če je tretja oseba, vnesena v sistem zgodnjega opozarjanja, na prvem mestu na seznamu komisije.
   2.   Kadar je tretja oseba, za katero je bilo vneseno opozorilo W2, W3 ali W4, prva na seznamu komisije, pristojni odredbodajalec na podlagi prenosa ob upoštevanju obveznosti varovanja finančnih interesov in ugleda Skupnosti, narave in resnosti utemeljitve opozorila, zneska in trajanja naročila ali donacije ter, kadar je primerno, nujnosti izvedbe naročila ali donacije sprejme eno od naslednjih odločitev:

               (a)

               tretji osebi kljub vnosu v sistem zgodnjega opozarjanja odda naročilo ali dodeli donacijo ter zagotovi, da se sprejmejo ukrepi poostrenega spremljanja;

               (b)

               kadar je zaradi obstoja tega opozorila vprašljiva prvotna ocena skladnosti z merili za izbor in oddajo ali dodelitev, naročilo odda ali donacijo dodeli drugemu ponudniku ali prosilcu na podlagi ocene skladnosti z merili za izbor ali dodelitev, ki se razlikuje od ocene komisije, ter ustrezno utemelji svojo odločitev;

               (c)

               zaključi postopek brez oddaje naročila in v obvestilu, poslanemu ponudniku, ustrezno utemelji to odločitev.

         Kadar se pristojni odredbodajalec na podlagi prenosa odloči, da zaključi postopek v skladu s točko (c), se lahko za oddajo naročila z novim postopkom uporabi omejeni postopek z roki, določenimi za nujne primere v skladu s členom 142 Uredbe (ES, Euratom) št. 2342/2002.
   Člen 18
   Posledice opozorila W2, W3b ali W4 za obstoječa naročila ali donacije
   1.   Kadar je bilo opozorilo W2, W3b ali W4 vneseno zaradi razlogov, povezanih z izvajanjem, oddajo ali dodelitvijo obstoječega naročila ali donacije oziroma z zadevnim postopkom za oddajo ali dodelitev, lahko pristojni odredbodajalec na podlagi prenosa, potem ko je ustrezno upošteval zadevna tveganja, naravo opozorila in njegovo utemeljitev, verjetne posledice opozorila za izvajanje naročila ali donacije, zlasti kar zadeva obseg, trajanje in, kadar je primerno, nujnost slednjega, sprejme enega od naslednjih ukrepov:

               (a)

               izvajalcu ali upravičencu dovoli izvajanje naročila ali donacije v skladu s predpisanimi ukrepi poostrenega spremljanja;

               (b)

               prekine rok za plačilo v skladu s členom 106(4) Uredbe (ES, Euratom) št. 2342/2002, da izvede nadaljnja preverjanja in še pred plačilom preveri, ali je izdatek upravičen, ter nato izvede neporavnana plačila;

               (c)

               prekine izvajanje naročila ali donacije v skladu s členoma 103 in 119 finančne uredbe;

               (d)

               odpove naročilo ali donacijo, če to omogočajo ustrezne določbe.

         2.   Kadar opozorilo W2, W3b ali W4 ni bilo vneseno iz razlogov, povezanih z obstoječim naročilom ali donacijo oziroma zadevnim postopkom za oddajo ali dodelitev, lahko pristojni odredbodajalec na podlagi prenosa glede na vrsto opozorila in verjetne posledice opozorila za izvajanje obstoječega naročila ali donacije ter potem, ko je ustrezno upošteval zadevna tveganja, vključno s sodnimi postopki, sprejme naslednje ukrepe:

               (a)

               uporabi eno ali več možnosti iz odstavka 1(a) in (b);

               (b)

               odpove naročilo ali donacijo, če obstajajo določbe, ki omogočajo odpoved v primeru novih prvin, kadar te prvine upravičujejo dejansko izgubo zaupanja s strani Komisije in ogrožajo ugled Skupnosti.

         Člen 19
   Posledice opozorila W3a
   1.   Kadar je zoper tretjo osebo vneseno opozorilo W3a, ki ustreza preventivnemu nalogu za zaplembo, računovodja ohranja prekinitev vseh plačil do končne sodne odločitve o zahtevku glavnega upnika, če to zahteva zadevna nacionalna zakonodaja. Kadar je preventivni nalog za zaplembo omejen na določen znesek v skladu s sodbo (omejitev zaplembe), računovodja prekine plačila do tega zneska.
   2.   Kadar je zoper tretjo osebo vneseno opozorilo W3a, ki ustreza izvršljivemu nalogu za zaplembo, pristojni odredbodajalec na podlagi prenosa ali njegovo osebje v tesnem sodelovanju z računovodjo izplača upniku v zaplembi plačilo, ki naj bi ga Komisija ali izvajalska agencija prvotno izplačala dolžniku v zaplembi, v višini do zneska zaplembe.
   3.   Odstavka 2 in 3 se uporabljata, razen kadar je verjetno, da bi izvršba naloga za zaplembo ovirala nemoteno delovanje Komisije ali izvajalske agencije. V tem primeru se računovodja sklicuje na člen 1 Protokola o privilegijih in imunitetah.
   Člen 20
   Posledice opozorila W4
   1.   Kadar je zoper tretjo osebo vneseno opozorilo W4, računovodja sistematično prouči, ali je mogoče pobotati upravičenosti Skupnosti s plačilom dolgovanega zneska navedeni tretji osebi v skladu s členom 73 finančne uredbe in členom 83 Uredbe (ES, Euratom) št. 2342/2002.
   2.   Pred oddajo novih naročil ali dodelitvijo novih donacij tretji osebi pristojni odredbodajalec na podlagi prenosa upošteva te informacije.
   Člen 21
   Posledice opozorila W5 glede postopkov za oddajo javnih naročil in dodelitev donacij
   Pristojni odredbodajalec na podlagi prenosa tretjo osebo, zoper katero je vneseno opozorilo W5, izključi iz sodelovanja v postopku za oddajo naročila ali dodelitev donacije, in sicer na stopnji presoje meril za izključitev v skladu s členom 93 in 114(3) finančne uredbe ali v skladu z veljavno uredbo Sveta, ki določa omejitve, povezane s skupno zunanjo in varnostno politiko.
   Člen 22
   Posebne posledice opozorila W5 za obstoječa naročila in donacije
   1.   Kadar je bilo opozorilo W5 vneseno iz razlogov, ki bodo najverjetneje vplivali na izvajanje že podpisanih naročil ali donacij, pristojni odredbodajalec na podlagi prenosa sprejme naslednje ukrepe:

               (a)

               kadar to dovoljujejo pogoji naročila ali donacije in kadar je razlog za opozorilo W5 povezan z izvajanjem ali dodelitvijo obstoječega naročila ali donacije:

                           (i)

                           prekine plačila zaradi preverjanj, izvrši neporavnana plačila in izterja vse zneske, ki so bili izplačani neupravičeno, po možnosti s pobotom z neporavnanimi plačili;

                           (ii)

                           odpove naročilo ali donacijo;

               (b)

               v vseh drugih primerih uporabi eno od možnosti iz člena 18(1).

         2.   Razen če ni drugače določeno v uredbah Sveta o izvajanju skupnih stališč, sprejetih na podlagi člena 15 Pogodbe o Evropski uniji, na katerih temeljijo opozorila W5b, se uporabljajo naslednja pravila:

               (a)

               prepovedano je neposredno ali posredno dajati na voljo kakršna koli sredstva fizičnim ali pravnim osebam, skupinam ali subjektom, navedenim v zadevni uredbi Sveta, ali jim jih dajati v njihovo korist;

               (b)

               prepovedano je neposredno ali posredno dajati na voljo kakršne koli ekonomske vire fizičnim ali pravnim osebam, skupinam ali subjektom, navedenim v zadevni uredbi Sveta, ali jim jih dajati v njihovo korist.

         Člen 23
   Predaja Komisiji
   V izjemnih okoliščinah, vključno s situacijami, v katerih je tveganje povezano z ugledom ali je politične narave, in kadar členi 15 do 22 ne zagotavljajo ustrezne rešitve, pristojni odredbodajalec na podlagi prenosa preda zadevo članu Komisije, pristojnemu za zadevno področje, ki lahko zadevo nato preda Komisiji.
   Generalni sekretariat se obvesti o vseh pomembnih korakih.
   ODDELEK 4
   PREHODNE IN KONČNE DOLOČBE
   Člen 24
   Prehodne določbe
   1.   Služba, ki je pred sprejetjem tega sklepa zahtevala vnos opozorila v sistemu zgodnjega opozarjanja, je še naprej pristojna za spremembe ali izbris opozoril, vnesenih na njeno zahtevo v skladu s tem sklepom.
   2.   Pri izključitvah, za katere se je pred 1. majem 2007 odločil pristojni odredbodajalec na podlagi prenosa na podlagi člena 93(1)(b) in (e) finančne uredbe, se pri trajanju izključitve upošteva trajanje iz kazenske evidence v skladu z nacionalno zakonodajo. Za te izključitve se uporablja obdobje največ štirih let od dne obvestila o izrečeni sodbi. Po preteku tega obdobja pristojni odredbodajalec na podlagi prenosa zahteva izbris opozorila.
   Člen 25
   Razveljavitev Sklepa o sistemu zgodnjega opozarjanja
   Sklep Komisije C(2004) 193/3 (8) o sistemu zgodnjega opozarjanja se razveljavi s 1. januarjem 2009.
   Člen 26
   Uporaba
   Ta sklep se uporablja od 1. januarja 2009.
   Člen 27
   Objava
   Ta sklep se objavi v informativne namene v Uradnem listu Evropske unije.
   Priloži se notranjim pravilom za izvrševanje splošnega proračuna Evropskih skupnosti.

      V Bruslju, 16. decembra 2008.

            Za Komisijo

         Dalia GRYBAUSKAITĖ

            Članica Komisije

      (1)  UL L 248, 16.9.2002, str. 1.

      (2)  UL L 78, 19.3.2008, str. 1.

      (3)  Mnenje evropskega nadzornika za varstvo podatkov o uradnem obvestilu o predhodnem preverjanju, ki ga je predložila uradna oseba Komisije za varstvo podatkov glede sistema zgodnjega opozarjanja, zadeva 2005/120, 6.12.2006.

      (4)  Glej stran 12 tega Uradnega lista.

      (5)  UL L 136, 31.5.1999, str. 1.

      (6)  UL L 136, 31.5.1999, str. 8.

      (7)  UL L 8, 12.1.2001, str. 1.

      (8)  Še ni objavljen v Uradnem listu.

      PRILOGA
      Zahtevek pristojnega odredbodajalca Komisije na podlagi prenosa, izvajalske agencije, službe IAS, urada OLAF za vnos podatkov v podatkovno zbirko o izključitvah / sistem zgodnjega opozarjanja, njihove spremembe ali izbris

         OPOMBA: en zahtevek na opozorilo

      Zahtevek je treba poslati v skladu s postopkom za tajne podatke. Poslati ga je treba v eni sami zaprti ovojnici.


title: Sklep Komisije z dne 9. februarja 1990 o ustanovitvi Svetovalnega odbora za zaščito živali, ki se uporabljajo za preizkuse in druge znanstvene namene

text:
Avis juridique important

|

31990D0067

Official Journal L 044 , 20/02/1990 P. 0030 - 0031 Finnish special edition: Chapter 15 Volume 9 P. 0172  Swedish special edition: Chapter 15 Volume 9 P. 0172

Sklep Komisijez dne 9. februarja 1990o ustanovitvi Svetovalnega odbora za zaščito živali, ki se uporabljajo za preizkuse in druge znanstvene namene(90/67/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ker Direktiva Sveta 86/609/EGS z dne 24. novembra 1986 o približevanju zakonov in drugih predpisov držav članic o zaščiti živali, ki se uporabljajo v poskusne in druge znanstvene namene [1], in zlasti člen 22(3) Direktive, določa, da Komisija ustanovi stalni posvetovalni odbor, v katerem bodo zastopane države članice;ker je cilj direktive zagotoviti, da so pri uporabi živali v poskusne in druge znanstvene namene zakoni in drugi predpisi o njihovi zaščiti v državah članicah usklajeni, da se prepreči vplivanje na vzpostavljanje in delovanje skupnega trga, zlasti z izkrivljanjem konkurence ali ovirami pri trgovanju;ker je zaradi uresničitve tega cilja v direktivi med drugim navedeno, da se je treba izogniti vsaki nevarnosti podvajanja preskusov; ker bi moral Komisiji zato pomagati stalni svetovalni odbor z organiziranjem izmenjave ustreznih podatkov s področja preskusov na živih živalih;ker se bo Komisija na splošneje lahko učinkovito odzvala na vprašanja, ki se bodo pojavila pri uporabi direktive, samo, če ji bodo pomagali izvedenci, ki so strokovnjaki na področju preskusov na živalih in imajo precej izkušenj s področja upravnih postopkov in predpisov v državah članicah;ker bi bilo odboru treba določiti pravno obliko na osnovi izkušenj, pridobljenih v okviru oddelkov Komisije glede posvetovalnih odborov,SKLENILA:Člen 1Komisiji se priključi Svetovalni odbor za zaščito živali, ki se uporabljajo za preizkuse in druge znanstvene namene (v nadaljnjem besedilu "odbor").Člen 2Naloga odbora je, da Komisiji pomaga pri organiziranju izmenjave ustreznih podatkov, kakor je predvideno v členu 22(3) Direktive 86/609/EGS, in da pomaga Komisiji pri drugih vprašanjih, ki se pojavijo pri uporabi navedene direktive.Člen 3Vsako državo v odboru predstavljata dva uradnika iz nacionalnih organov iz člena 6 Direktive 86/609/EGS, pristojna za preverjanje pravilnega izvajanja določb direktive. V državah članicah, kjer je bilo v ta namen imenovanih več organov, države članice Komisiji sporočijo, iz katerih organov bi bilo treba izbrati dva predstavnika.Člani odbora lahko svobodno in po svoji presoji imenujejo ustrezno usposobljene izvedence iz svojih organov, da na katerem koli zasedanju delujejo v njihovem imenu.Člen 4Zasedanje odbora vodi predstavnik Komisije. Komisija odboru in njegovim delovnim skupinam zagotovi tudi sekretarske storitve ter organizira njihovo delo.Člen 5Mandat članov odbora traja pet let. Lahko so tudi ponovno imenovani. Po preteku petletnega obdobja člani odbora ostanejo na položaju, vse dokler se jih ne zamenja ali ponovno imenuje.Mandat člana se lahko prekine pred potekom petletnega obdobja zaradi odstopa ali smrti ali pa na zahtevo nacionalnega organa, ki ga je imenoval. V takšnih primerih zadevni organ po posvetovanju s Komisijo imenuje nadomestnega člana za preostali čas mandata.Člani za svoje delo ne dobijo plačila.Komisija objavi seznam članov v informacijo v Uradnem listu Evropskih skupnosti.Člen 6Odbor lahko ustanovi delovne skupine, ki mu pomagajo pri opravljanju njegovih nalog.Delovne skupine poročajo odboru o zadevah, ki jim jih je prepustil odbor.Člen 7Zasedanja odbora in njegovih delovnih skupin potekajo na sedežu Komisije ali na katerem koli drugem kraju, kadar jih skliče Komisija.Na zasedanjih odbora in njegovih delovnih skupin sodelujejo predstavniki zadevnih oddelkov Komisije. Predsednik in/ali Komisija lahko povabita kogar koli s posebnim strokovnim znanjem o kateri koli zadevi z dnevnega reda, da sodeluje kot izvedenec v razpravah odbora ali delovnih skupin iz člena 6.Člen 8O razpravah odbora in njegovih delovnih skupin se ne glasuje.Kadar člani odbora zahtevani nasvet sprejmejo soglasno, odbor pripravi splošne sklepe.Če do soglasne odobritve ne pride, se različna stališča, ki so se pojavila med razpravami, vnesejo v poročilo, katerega sestava je v pristojnosti Komisije.Kadar želi Komisija dobiti mnenje odbora ali njegovih delovnih skupin, lahko določi rok, do katerega je takšno mnenje treba dati.Člen 9Kadar predsednik ali Komisija obvesti člane odbora, da je zahtevano mnenje ali predložena zadeva zaupne narave, imajo člani odbora obveznost, da podatkov, za katere so izvedeli med delom v odboru ali delovnih skupinah, ne razkrijejo nikomur, kar ne posega v določbe člena 214 Pogodbe.V takšnih primerih so na zasedanju lahko prisotni samo člani odbora in predstavniki zadevnih oddelkov Komisije.V Bruslju, 9. februar 1990Za KomisijoCarlo Ripa Di MeanaČlan Komisije[1] UL L 358,18.12.1986, str. 1.


title: 2005/111/ES: Sklep Sveta z dne 31. januarja 2005 o imenovanju madžarskega člana in treh madžarskih nadomestnih članov Odbora regij

text:
               9.2.2005

               SL

               Uradni list Evropske unije

               L 36/4

      SKLEP SVETA

   z dne 31. januarja 2005
   o imenovanju madžarskega člana in treh madžarskih nadomestnih članov Odbora regij
   (2005/111/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga madžarske vlade,
   ob upoštevanju naslednjega:

               (1)

               Svet je 22. januarja 2002 (1) sprejel Sklep 2002/60/ES o imenovanju članov in nadomestnih članov Odbora regij.

               (2)

               Mesto člana Odbora regij se je sprostilo po odstopu g. Gaborja DEMSZKYJA, o katerem je bil Svet obveščen 10. avgusta 2004; dve mesti nadomestnih članov Odbora regij sta se sprostili po odstopu ge. Kláre KOVÁCSNÉ HORVÁTH, o katerem je bil Svet obveščen 7. julija 2004, in po odstopu g. Jánosa LÁZÁR, o katerem je bil Svet obveščen 21. septembra 2004; mesto nadomestnega člana se je sprostilo, ker je bil g. Gábor BIHARY predlagan za člana –

         SKLENIL:
   Edini člen
   Imenujejo se naslednji člani in nadomestni člani Odbora regij

               (a)

               član:
               g. Gábor BIHARY
               član generalne skupščine prestolnice, predsednik Odbora generalne skupščine prestolnice za evropsko združevanje in zunanje zadeve,
               namesto g. Gáborja DEMSZKYJA

               (b)

               nadomestni člani:

                           g. Béla CSÉCSEI
                           župan VIII. okraja v Budimpešti,
                           namesto g. Gáborja BIHARYJA

                           g. Nándor LITTER
                           župan Nagykanizse,
                           namesto g. Jánosa LÁZÁRJA

                           g. Zoltán NAGY
                           občinski poslanec, Uprava občine Komárom,
                           namesto ge. Klare KOVÁCSNÉ HORVÁTH

         za preostanek mandata, tj. do 25. januarja 2006.

      V Bruslju, 31. januarja 2005

            Za Svet

            Predsednik

         J. ASSELBORN

      (1)  UL L 24, 26.1.2002, str. 38.


title: Sklep Evropskega parlamenta (EU, Euratom) 2017/1610 z dne 27. aprila 2017 o razrešnici glede izvrševanja proračuna Izvajalske agencije za mala in srednja podjetja za proračunsko leto 2015

text:
               29.9.2017

               SL

               Uradni list Evropske unije

               L 252/103

         SKLEP EVROPSKEGA PARLAMENTA (EU, Euratom) 2017/1610
   z dne 27. aprila 2017
   o razrešnici glede izvrševanja proračuna Izvajalske agencije za mala in srednja podjetja za proračunsko leto 2015
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0269/2016) (2),

               —

               ob upoštevanju končnega zaključnega računa Izvajalske agencije za mala in srednja podjetja za proračunsko leto 2015 (3),

               —

               ob upoštevanju poročila Komisije o nadaljnjem ukrepanju v zvezi z razrešnico za proračunsko leto 2014 (COM(2016) 674) in delovnih dokumentov služb Komisije, priloženih temu poročilu (SWD(2016) 338, SWD(2016) 339),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2015 (COM(2016) 628), in delovnega dokumenta služb Komisije, ki mu je priložen (SWD(2016) 322),

               —

               ob upoštevanju poročila Računskega sodišča o zaključnem računu Izvajalske agencije za mala in srednja podjetja za proračunsko leto 2015 z odgovorom agencije (4),

               —

               ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice izvajalskim agencijam glede izvrševanja proračuna za proračunsko leto 2015 (05874/2017 – C8-0038/2017),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66,

               —

               ob upoštevanju izvedbenega sklepa Komisije 2013/771/EU z dne 17. decembra 2013 o ustanovitvi Izvajalske agencije za mala in srednja podjetja ter razveljavitvi Sklepov 2004/20/ES in 2007/372/ES (9),

               —

               ob upoštevanju člena 93 in Priloge IV Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0150/2017),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

               1.

               podeli razrešnico direktorju Izvajalske agencije za mala in srednja podjetja glede izvrševanja proračuna izvajalske agencije za proračunsko leto 2015;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija in izvajalske agencije, ter v resoluciji z dne 27. aprila 2017 o posebnih poročilih Računskega sodišča v okviru razrešnice Komisiji za proračunsko leto 2015 (10);

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija, in resolucijo, ki je del sklepov, posreduje direktorju Izvajalske agencije za mala in srednja podjetja Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 417, 11.11.2016, str. 10.

      (4)  UL C 449, 1.12.2016, str. 61.

      (5)  UL C 380, 14.10.2016, str. 147.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 341, 18.12.2013, str. 73.

      (10)  Sprejeta besedila z navedenega dne, P8_TA(2017)0144 (glej stran 66 tega Uradnega lista).


title: Sklep Sveta in predstavnikov vlad držav članic Evropske unije, ki so se sestali v okviru Sveta z dne 16. junija 2011 o podpisu, v imenu Evropske unije, in začasni uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani, ter o podpisu, v imenu Evropske unije, in začasni uporabi Pomožnega sporazuma med Evropsko unijo in njenimi državami članicami na eni strani, Islandijo na drugi strani ter Kraljevino Norveško na tretji strani o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani

text:
               29.10.2011

               SL

               Uradni list Evropske unije

               L 283/1

         SKLEP SVETA IN PREDSTAVNIKOV VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETA
   z dne 16. junija 2011
   o podpisu, v imenu Evropske unije, in začasni uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani, ter o podpisu, v imenu Evropske unije, in začasni uporabi Pomožnega sporazuma med Evropsko unijo in njenimi državami članicami na eni strani, Islandijo na drugi strani ter Kraljevino Norveško na tretji strani o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani
   (2011/708/EU)
   SVET EVROPSKE UNIJE IN PREDSTAVNIKI VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETA, SO SE –
   ob upoštevanju Pogodbe o delovanju Evropske unije, zlasti člena 100(2) v povezavi s členom 218(5) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o zračnem prometu med Združenimi državami Amerike na eni strani in Evropsko skupnostjo in njenimi državami članicami na drugi strani (1) (v nadaljnjem besedilu: Sporazum o zračnem prometu), ki so ga Združene države Amerike in Evropska skupnost in njene države članice podpisale dne 25. in 30. aprila 2007, kakor je bil spremenjen s Protokolom, ki spreminja Sporazum o zračnem prometu med Evropsko skupnostjo in njenimi državami članicami ter Združenimi državami Amerike, podpisan 25. in 30. aprila 2007 (2) (v nadaljnjem besedilu: Protokol), ki so ga Združene države Amerike ter Evropska unija in njene države članice podpisale dne 24. junija 2010, izrecno določa pristop tretjih držav k Sporazumu o zračnem prometu.

               (2)

               V skladu s členom 18(5) Sporazuma o zračnem prometu, kakor je bil spremenjen s Protokolom, je skupni odbor, ustanovljen na podlagi navedenega sporazuma, oblikoval predlog za pristop Islandije in Kraljevine Norveške k Sporazumu o zračnem prometu, kakor je bil spremenjen s Protokolom.

               (3)

               Skupni odbor je 16. novembra 2010 predlagal Sporazum o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani (v nadaljnjem besedilu: Sporazum o pristopu).

               (4)

               Komisija je s pogajanji dosegla Pomožni sporazum med Evropsko unijo in njenimi državami članicami na eni strani, Islandijo na drugi strani ter Kraljevino Norveško na tretji strani o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani (v nadaljnjem besedilu: Pomožni sporazum).

               (5)

               Sporazum o pristopu in Pomožni sporazum bi bilo treba podpisati in začasno uporabljati do zaključka postopkov za njuno sklenitev –

         SPREJEL NASLEDNJI SKLEP:
   Člen 1
   Podpis Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani ter Pomožnega sporazuma med Evropsko unijo in njenimi državami članicami na eni strani, Islandijo na drugi strani ter Kraljevino Norveško na tretji strani o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani se v imenu Unije odobri ob upoštevanju sklenitve navedenih sporazumov.
   Besedili Sporazuma o pristopu in Pomožnega sporazuma sta priloženi k temu sklepu.
   Člen 2
   Predsednik Sveta je pooblaščen, da imenuje osebo ali osebe, pooblaščene za podpis Sporazuma o pristopu in Pomožnega sporazuma v imenu Unije.
   Člen 3
   Unija in njene države članice ter zadevne pogodbenice začasno uporabljajo Sporazum o pristopu in Pomožni sporazum od dneva podpisa (3), sicer pa ga države članice uporabljajo kolikor to dovoljuje njihova nacionalna zakonodaja.
   Člen 4
   Ta sklep začne veljati na dan njegovega sprejetja.

      V Luxembourgu, 16. junija 2011

            Predsednik

         VÖLNER P.

      (1)  UL L 134, 25.5.2007, str. 4.

      (2)  UL L 223, 25.8.2010, str. 3.

      (3)  Datum podpisa Sporazuma o pristopu in Pomožnega sporazuma Generalni sekretariat Sveta objavi v Uradnem listu Evropske unije.

    ---documentbreak---

               29.10.2011

               SL

               Uradni list Evropske unije

               L 283/1

         PREVOD
   SPORAZUM O ZRAČNEM PROMETU
   ZDRUŽENE DRŽAVE AMERIKE, (v nadaljnjem besedilu: Združene države)
   na eni strani, ter
   KRALJEVINA BELGIJA,
   REPUBLIKA BOLGARIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   IRSKA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   ROMUNIJA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   kot pogodbenice Pogodbe o Evropski uniji in Pogodbe o delovanju Evropske unije ter hkrati države članice Evropske unije (v nadaljnjem besedilu: države članice)
   in
   EVROPSKA UNIJA
   na drugi strani, ter
   ISLANDIJA,
   na tretji strani, ter
   KRALJEVINA NORVEŠKA (v nadaljnjem besedilu: Norveška)
   na četrti strani –
   V ŽELJI, da bi spodbujale mednarodni letalski sistem na podlagi konkurence med letalskimi prevozniki na trgu s čim manjšim državnim vplivom in predpisi;
   V ŽELJI, da bi omogočile širitev mednarodnih možnosti za zračni promet, tudi z razvojem omrežij zračnega prevoza za izpolnjevanje potreb potnikov in naročnikov prevoza po primernih storitvah zračnega prevoza;
   V ŽELJI, da bi omogočile letalskim prevoznikom, da ponudijo potujoči javnosti in naročnikom prevozov konkurenčne cene in storitve na odprtih trgih;
   V ŽELJI, da bi imeli vsi sektorji letalske industrije, vključno z delavci letalskih prevoznikov, koristi od liberaliziranega sporazuma;
   V ŽELJI, da bi zagotovile najvišjo stopnjo varnosti in zaščite v mednarodnem zračnem prometu, ter s potrditvijo zaskrbljenosti nad dejanji ali grožnjami, usmerjenimi proti varnosti letal, ki ogrožajo varnost oseb ali premoženja, škodljivo vplivajo na delovanje zračnega prevoza in spodkopavajo zaupanje javnosti v varnost civilnega letalstva;
   OB UPOŠTEVANJU Konvencije o mednarodnem civilnem letalstvu, ki je bila na voljo za podpis v Chicagu 7. decembra 1944;
   OB PRIZNAVANJU, da lahko vladne subvencije škodljivo vplivajo na konkurenco med letalskimi prevozniki in ogrozijo osnovne cilje tega sporazuma;
   OB POTRDITVI pomena varstva okolja pri razvoju in izvajanju mednarodne letalske politike;
   OB UPOŠTEVANJU pomena varstva potrošnikov, vključno z varstvom, ki ga zagotavlja Konvencija o poenotenju nekaterih pravil za mednarodni letalski prevoz, sklenjena v Montrealu 28. maja 1999;
   Z NAMENOM odprtja dostopa do trgov in doseganja čim večjih koristi za potrošnike, letalske prevoznike, delovno silo in skupnosti na obeh straneh Atlantika na podlagi sedanjih sporazumov;
   OB PRIZNAVANJU pomena izboljšanja dostopa svojih letalskih prevoznikov do globalnih kapitalskih trgov, tako da se krepi konkurenca in spodbujajo cilji tega sporazuma;
   Z NAMENOM ustvariti precedenčni primer na globalni ravni za spodbujanje koristi liberalizacije v tem ključnem gospodarskem sektorju;
   OB PRIZNAVANJU, da je Evropska unija nadomestila in nasledila Evropsko skupnost zaradi začetka veljavnosti Lizbonske pogodbe 1. decembra 2009, ki spreminja Pogodbo o Evropski uniji in Pogodbo o ustanovitvi Evropske skupnosti, ter da od tega datuma vse pravice in obveznosti Evropske skupnosti ter sklicevanja na njo v Sporazumu o zračnem prometu, ki so ga podpisale Združene države ter Evropska skupnost in njene države članice dne 25. in 30. aprila 2007, veljajo za Evropsko unijo –
   SO SE DOGOVORILE O NASLEDNJEM:
   Člen 1
   Opredelitev pojmov
   „Pogodbenica“ pomeni Združene države, Evropsko unijo in njene države članice, Islandijo ali Norveško.
   Člen 2
   Uporaba Sporazuma o zračnem prometu, kakor je bil spremenjen s Protokolom in Priloga k temu sporazumu
   Združene države ter Evropska skupnost in njene države članice so 25. in 30. aprila 2007 podpisale Sporazum o zračnem prometu (v nadaljnjem besedilu: Sporazum o zračnem prometu), ki je bil 24. junija 2010 spremenjen s Protokolom, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, (v nadaljnjem besedilu: Protokol), katerih določbe so v ta sporazum vključene s sklicevanjem ter se uporabljajo za vse pogodbenice tega sporazuma, ob upoštevanju Priloge k temu sporazumu. Določbe Sporazuma o zračnem prometu, kakor je bil spremenjen s Protokolom, se uporabljajo za Islandijo in Norveško, kot da bi bili državi članici Evropske unije, zato imata Islandija in Norveška vse pravice in obveznosti držav članic v skladu z navedenim sporazumom. Določbe Priloge k temu sporazumu so sestavni del tega sporazuma.
   Člen 3
   Prenehanje ali prekinitev začasne uporabe
   1.   Tako Združene države kot Evropska unija in njene države članice lahko kadar koli po diplomatski poti pisno obvestijo ostale tri pogodbenice o odločitvi, da ta sporazum preneha veljati ali da se prekine njegova začasna uporaba na podlagi člena 5.
   Izvod obvestila je treba hkrati poslati Mednarodni organizaciji civilnega letalstva (ICAO). Ta sporazum preneha veljati ali se preneha začasno uporabljati ob polnoči po greenwiškem času na koncu prometne sezone Mednarodnega združenja letalskih prevoznikov (IATA) eno leto po datumu pisnega uradnega obvestila o prenehanju, razen če vse pogodbenice obvestila pred potekom tega roka sporazumno ne umaknejo.
   2.   Islandija ali Norveška lahko kadar koli po diplomatski poti pisno sporočita ostalim pogodbenicam svojo odločitev o odstopu od ali prekinitvi začasnega uporabljanja tega sporazuma na podlagi člena 5. Izvod tega obvestila je treba hkrati poslati ICAO. Takšen odstop ali prekinitev začasnega uporabljanja začne učinkovati ob polnoči po greenwiškem času na koncu prometne sezone Mednarodnega združenja letalskih prevoznikov (IATA) eno leto po datumu pisnega uradnega obvestila, razen če pogodbenica, ki je uradno obvestilo poslala, Združene države in Evropska unija in njene države članice tega obvestila sporazumno ne umaknejo.
   3.   Tako Združene države kot Evropska unija in njene države članice lahko kadar koli po diplomatski poti pisno obvestijo Islandijo ali Norveško o svoji odločitvi, da prekinejo ta sporazum ali njegovo začasno uporabo v zvezi z Islandijo ali Norveško. Izvod obvestila je treba hkrati poslati ostalima dvema pogodbenicama tega sporazuma in ICAO. Prekinitev sporazuma ali njegove začasne uporabe v zvezi z Islandijo ali Norveško začne učinkovati ob polnoči po greenwiškem času na koncu prometne sezone Mednarodnega združenja letalskih prevoznikov (IATA) eno leto po datumu pisnega obvestila o prenehanju, razen če Združene države, Evropska unija in njene države članice ter pogodbenica, ki je prejela obvestilo, pred potekom tega roka obvestila sporazumno ne umaknejo.
   4.   Za namene diplomatskih not iz tega člena se diplomatske note iz Evropske unije in njenih držav članic ali v Evropsko unijo in njene države članice pošiljajo iz Evropske unije ali v njo, odvisno od posameznega primera.
   5.   Ne glede na katero koli drugo določbo tega člena se ta sporazum takoj prekine, če se prekine Sporazum o zračnem prometu, kakor je bil spremenjen s Protokolom.
   Člen 4
   Registracija pri ICAO
   Generalni sekretariat Sveta Evropske unije ta sporazum in vse njegove spremembe registrira pri ICAO.
   Člen 5
   Začasna uporaba
   Do začetka veljavnosti tega sporazuma se pogodbenice dogovorijo, da ga bodo od datuma podpisa začasno uporabljale, kolikor je to dovoljeno z njihovo domačo veljavno zakonodajo. Če je Sporazum o zračnem prometu, kakor je bil spremenjen s Protokolom, prekinjen v skladu s svojim členom 23 ali če se preneha začasno uporabljati v skladu s svojim členom 25 ali preneha začasno uporabljanje Protokola v skladu z njegovim členom 9, se hkrati preneha začasno uporabljati tudi ta sporazum.
   Člen 6
   Začetek veljavnosti
   Ta sporazum začne veljati na poznejši izmed navedenih datumov:

               1.

               datum začetka veljavnosti Sporazuma o zračnem prometu;

               2.

               datum začetka veljavnosti Protokola, in

               3.

               en mesec po datumu zadnje note v izmenjavi diplomatskih not med pogodbenicama, ki potrjuje, da so zaključeni vsi postopki, potrebni za začetek veljavnosti tega sporazuma.

         Za namene izmenjave diplomatskih not se diplomatske note iz Evropske unije ali v njo in njene države članice pošiljajo iz Evropske unije ali v njo, odvisno od posameznega primera. Diplomatska nota ali note Evropske unije in njenih držav članic vsebujejo sporočilo vsake države članice, ki potrjuje, da so dokončani njeni postopki, potrebni za začetek veljavnosti tega sporazuma.

      V POTRDITEV TEGA so spodaj podpisani, ki so ustrezno pooblaščeni, podpisali ta sporazum.
      SESTAVLJENO v štirih izvodih v Luxembourgu in Oslu, dne šestnajstega in enaindvajsetega junija 2011.

         For the United States of America

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

   SKUPNA IZJAVA
   Predstavniki Združenih držav Amerike, Evropske unije in njenih držav članic, Islandije in Kraljevine Norveške so potrdili, da je treba besedilo Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani („Sporazum“) overiti v drugih jezikih, bodisi pred podpisom Sporazuma z izmenjavo pisem, bodisi po podpisu Sporazuma s sklepom skupnega odbora.
   Ta skupna izjava je sestavni del Sporazuma.
   PRILOGA

      Posebne določbe v zvezi z Islandijo in Norveško

   Določbe Sporazuma o zračnem prometu, kakor je bil spremenjen s Protokolom, in spremenjen kot sledi, se uporabljajo za vse pogodbenice tega sporazuma. Določbe Sporazuma o zračnem prometu, kakor je bil spremenjen s Protokolom, se uporabljajo za Islandijo in Norveško, kot da bi bili državi članici Evropske unije, zato imata Islandija in Norveška vse pravice in obveznosti držav članic v skladu z navedenim sporazumom, ob upoštevanju naslednjega:

               1.

               člen 1(9) Sporazuma o zračnem prometu, kakor je bil spremenjen s Protokolom, se glasi:
               „izraz ‚ozemlje‘ za Združene države pomeni kopenska območja (celino in otoke), notranje vode in teritorialno morje v njeni suverenosti ali sodni pristojnosti ter za Evropsko unijo in njene države članice kopenska območja (celino in otoke), notranje vode in teritorialno morje, kjer se uporablja Sporazum o Evropskem gospodarskem prostoru in pod pogoji, določenimi v navedenem sporazumu in vsakem instrumentu nasledniku, razen kopenskih območij in notranjih voda v suverenosti ali sodni pristojnosti Kneževine Lihtenštajn; uporaba tega sporazuma za gibraltarsko letališče ne posega v pravni položaj Kraljevine Španije in Združenega kraljestva glede spora o suverenosti nad ozemljem, na katerem se nahaja letališče, in ne posega na nadaljnje začasno izvzetje gibraltarskega letališča iz ukrepov Evropske unije na področju letalstva, ki veljajo od 18. septembra 2006 med državami članicami v skladu z Ministrsko izjavo o gibraltarskem letališču, dogovorjeno v Cordobi dne 18. septembra 2006;“;

               2.

               členi 23 do 26 Sporazuma o zračnem prometu, kakor je bil spremenjen s Protokolom, se ne uporabljajo za Islandijo in Norveško;

               3.

               člena 9 in 10 Protokola se ne uporabljata za Islandijo in Norveško;

               4.

               poglavju 1 Priloge 1 Sporazuma o zračnem prometu, kakor je bil spremenjen s Protokolom, se dodajo naslednje točke:

                           „w.

                           Islandija: Sporazum o zračnem prometu, podpisan v Washingtonu 14. junija 1995; kot je bil spremenjen 1. marca 2002 z izmenjavo not; kot je bil spremenjen 14. avgusta 2006 in 9. marca 2007 z izmenjavo not.

                           x.

                           Kraljevina Norveška: Sporazum v zvezi z zračnim prometom, uveljavljen z izmenjavo not v Washingtonu 6. oktobra 1945; kot je bil spremenjen 6. avgusta 1954 z izmenjavo not; kot je bil spremenjen 16. junija 1995 z izmenjavo not.“;

               5.

               besedilo poglavja 2 Priloge 1 Sporazuma o zračnem prometu, kakor je bil spremenjen s Protokolom, se glasi:
               „Ne glede na poglavje 1 te priloge se za območja, ki niso vključena v opredelitev „ozemlja“ iz člena 1 tega sporazuma, sporazumi iz odstavkov (e) (Danska–Združene države), (g) (Francija–Združene države), (v) (Združeno kraljestvo–Združene države) in (x) (Norveška–Združene države) navedenega poglavja še naprej uporabljajo v skladu z njihovimi pogoji.“;

               6.

               besedilo poglavja 3 Priloge 1 Sporazuma o zračnem prometu, kakor je bil spremenjen s Protokolom, se glasi:
               „Ne glede na člen 3 tega sporazuma letalski prevozniki ZDA niso upravičeni do tovornega prevoza, ki ni del prevoza, ki se opravlja v Združenih državah, iz krajev ali v kraje v državah članicah, razen v kraje ali iz krajev v Češki republiki, Francoski republiki, Zvezni republiki Nemčiji, Velikem vojvodstvu Luksemburg, Malti, Republiki Poljski, Portugalski republiki, Slovaški republiki, Islandiji in Kraljevini Norveški.“;

               7.

               na koncu člena 3 Priloge 2 Sporazuma o zračnem prometu, kakor je bil spremenjen s Protokolom, se doda naslednji stavek:
               „Za Islandijo in Norveško to vključuje, vendar ni omejeno na, člene 53, 54 in 55 Sporazuma o Evropskem gospodarskem prostoru ter uredbe Evropske unije za izvajanje členov 101, 102 in 105 Pogodbe o delovanju Evropske unije, kot so vključeni Sporazum o Evropskem gospodarskem prostoru skupaj z vsemi spremembami.“;

               8.

               člen 21(4) Sporazuma o zračnem prometu, kakor je bil spremenjen s Protokolom, se za Islandijo in Norveško uporablja v tolikšnem obsegu, kolikor je zadevna zakonodaja Evropske unije vključena v Sporazum o Evropskem gospodarskem prostoru, v skladu z vsemi v njem določenimi prilagoditvami. Pravice iz točk (a) in (b) člena 21(4) Sporazuma o zračnem prometu, kakor je bil spremenjen s Protokolom, so Islandiji ali Norveški na voljo le, če se glede uvedbe omejitev obratovanja zaradi hrupa za Islandijo oziroma Norveško na podlagi zadevne zakonodaje Evropske unije, ki je vključena v Sporazum o Evropskem gospodarskem prostoru, uporablja nadzor, ki je primerljiv z nadzorom iz člena 21(4) Sporazuma o zračnem prometu, kakor je bil spremenjen s Protokolom.

          ---documentbreak--- NA ---documentbreak---

               29.10.2011

               SL

               Uradni list Evropske unije

               L 283/1

         POMOŽNI SPORAZUM
   med Evropsko unijo in njenimi državami članicami na eni strani, Islandijo na drugi strani, ter Kraljevino Norveško na tretji strani, o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani
   KRALJEVINA BELGIJA,
   REPUBLIKA BOLGARIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   IRSKA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   ROMUNIJA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   kot pogodbenice Pogodbe o Evropski uniji in Pogodbe o delovanju Evropske unije ter hkrati države članice Evropske unije (v nadaljnjem besedilu: države članice),
   ter
   EVROPSKA UNIJA,
   na eni strani, in
   ISLANDIJA,
   na drugi strani;
   ter
   KRALJEVINA NORVEŠKA (v nadaljnjem besedilu: Norveška)
   na tretji strani;
   OB UPOŠTEVANJU, da je Evropska komisija v imenu Evropske unije in držav članic po pogajanjih sklenila Sporazum o zračnem prometu z Združenimi državami Amerike v skladu s sklepom Sveta, ki Komisijo pooblašča za začetek pogajanj,
   OB UPOŠTEVANJU, da je bil Sporazum o zračnem prometu med Združenimi državami Amerike in Evropsko skupnostjo in njenimi državami članicami (v nadaljnjem besedilu: Sporazum o zračnem prometu) parafiran 2. marca 2007, podpisan v Bruslju 25. aprila 2007 in v Washingtonu D.C. 30. aprila 2007, začasno pa se uporablja od 30. marca 2008,
   OB UPOŠTEVANJU, da je bil Sporazum o zračnem prometu spremenjen s Protokolom, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike (v nadaljnjem besedilu: Protokol) parafiran 25. marca 2010 in podpisan v Luksemburgu 24. junija 2010,
   OB UPOŠTEVANJU, da sta Islandija in Kraljevina Norveška, ki sta na podlagi Sporazuma o Evropskem gospodarskem prostoru polno vključeni članici enotnega evropskega letalskega trga, k Sporazumu o zračnem prometu, kakor je bil spremenjen s Protokolom, pristopili s Sporazumom med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani, (v nadaljnjem besedilu: Sporazum), z istim datumom in ki vključuje Sporazum o zračnem prometu, kakor je bil spremenjen s Protokolom,
   OB PRIZNAVANJU, da je treba določiti ustrezne postopke za odločanje, kako sprejeti ukrepe na podlagi člena 21(5) Sporazuma o zračnem prometu, kakor je bil spremenjen s Protokolom, če je to ustrezno,
   OB PRIZNAVANJU, da je poleg tega treba določiti ustrezne postopke za sodelovanje Norveške in Islandije v skupnem odboru, ustanovljenem na podlagi člena 18 Sporazuma o zračnem prometu, kakor je bil spremenjen s Protokolom, ter v postopkih arbitraže, določenih v členu 19 Sporazuma o zračnem prometu, kakor je bil spremenjen s Protokolom. Ti postopki za sodelovanje morajo zagotoviti ustrezno sodelovanje, pretok informacij in posvetovanje pred sejami skupnega odbora ter izvajanje nekaterih določb Sporazuma o zračnem prometu, kakor je bil spremenjen s Protokolom, vključno s tistimi, ki so povezani z zaščito, varnostjo, odobritvijo in ukinitvijo prometnih pravic ter vladno podporo –
   DOGOVORILE O NASLEDNJEM:
   Člen 1
   Uradno obveščanje
   Če se Evropska unija in njene države članice odločijo za prekinitev Sporazuma v skladu z njegovim členom 3 ali prenehanje njegovega začasnega uporabljanja ali s tem učinkom umaknejo obvestila, Komisija o tem takoj uradno obvesti Islandijo in Norveško, še preden po diplomatski poti pošlje obvestilo Združenim državam Amerike. Prav tako Norveška oziroma Islandija takoj uradno obvestita Komisijo o kakršni koli tovrstni odločitvi.
   Člen 2
   Ukinitev prometnih pravic
   Sklep o prepovedi opravljanja dodatnih frekvenc ali vstopanja na nove trge v okviru Sporazuma za letalske prevoznike druge pogodbenice in obvestilo o tem Združenim državam Amerike ali o dogovoru za ukinitev takšnega sklepa v skladu s členom 21(5) Sporazuma o zračnem prometu, kakor je spremenjen s Protokolom, v imenu Evropske unije in držav članic soglasno sprejme Svet v skladu z ustreznimi določbami Pogodbe ter Islandije in Norveške. Predsednik Sveta v imenu Evropske unije in držav članic, Islandije in Norveške o takšnem sklepu nato obvesti Združene države Amerike.
   Člen 3
   Skupni odbor
   1.   Evropsko unijo, države članice, Islandijo in Norveško v skupnem odboru, ustanovljenemu v skladu s členom 18 Sporazuma o zračnem prometu, kakor je spremenjen s Protokolom, zastopajo predstavniki Komisije, držav članic, Islandije in Norveške.
   2.   Stališče Evropske unije, držav članic, Norveške in Islandije v skupnem odboru zastopa Komisija, razen na področjih, ki so v Evropski uniji v izključni pristojnosti držav članic, pri katerih stališče zastopajo predsedstvo Sveta ali Komisija, Islandija in Norveška, kot je primerno.
   3.   Stališče Norveške in Islandije v okviru skupnega odbora glede zadev, ki spadajo na področje člena 14 ali 20 Sporazuma o zračnem prometu, kakor je bil spremenjen s Protokolom, ali zadev, ki ne zahtevajo sprejetja sklepa s pravnim učinkom, sprejme Komisija v dogovoru z Islandijo in Norveško.
   4.   Ostale sklepe skupnega odbora glede zadev, ki sodijo na področje uredb in direktiv, vključenih v Sporazum o Evropskem gospodarskem prostoru, stališče Islandije in Norveške sprejmeta Islandija in Norveška na predlog Komisije.
   5.   Za ostale sklepe skupnega odbora glede zadev, ki ne spadajo na področje uredb in direktiv, vključenih v Sporazum o Evropskem gospodarskem prostoru, stališče Islandije in Norveške sprejmeta Islandija in Norveška v dogovoru s Komisijo.
   6.   Komisija sprejme potrebne ukrepe za zagotovitev polnega sodelovanja Islandije in Norveške na vseh sestankih za usklajevanje, posvetovanje ali oblikovanje odločitev z državami članicami ter za zagotovitev dostopa do ustreznih informacij za pripravo na prihodnje seje skupnega odbora.
   Člen 4
   Arbitraža
   1.   V postopkih arbitraže iz člena 19 Sporazuma o zračnem prometu, kakor je bil spremenjen s Protokolom, Komisija zastopa Evropsko unijo, njene države članice ter Islandijo in Norveško.
   2.   Komisija, če je primerno, sprejme ukrepe za vključitev Islandije in Norveške v pripravo in usklajevanje arbitražnih postopkov.
   3.   Če se Svet odloči ukiniti ugodnosti v skladu s členom 19(7) Sporazuma o zračnem prometu, kakor je bil spremenjen s Protokolom, se o tej odločitvi obvestita Islandija in Norveška. Prav tako Islandija in/ali Norveška obvestita Komisijo o kakršni koli tovrstni odločitvi ali odločitvah.
   4.   O vsakem drugem ustreznem ukrepu glede zadev, ki v EU spadajo v pristojnosti Unije, sprejetem v skladu s členom 19 Sporazuma o zračnem prometu, kakor je bil spremenjen s Protokolom, odloči Komisija s pomočjo posebnega odbora predstavnikov držav članic, ki ga imenuje Svet, ter Islandija in Norveška.
   Člen 5
   Izmenjava informacij
   1.   Islandija in Norveška Komisijo takoj obvestita o kakršni koli odločitvi glede zavrnitve, odvzema, ukinitve ali omejitve pooblastil letalskega prevoznika Združenih držav Amerike, ki sta jo sprejeli v skladu s členom 4 ali 5 Sporazuma o zračnem prometu, kakor je bil spremenjen s Protokolom. Komisija prav tako takoj obvesti Islandijo in Norveško o kakršni koli odločitvi te vrste, ki so jo sprejele države članice.
   2.   Islandija in Norveška Komisijo nemudoma obvestita o kakršnih koli zahtevah ali uradnih obvestilih, ki sta jih predložili ali prejeli v skladu s členom 8 Sporazuma o zračnem prometu, kakor je bil spremenjen s Protokolom. Komisija prav tako nemudoma obvesti Islandijo in Norveško o kakršnih koli zahtevah ali uradnih obvestilih te vrste, ki so jih poslale ali prejele države članice.
   3.   Islandija in Norveška Komisijo nemudoma obvestita o kakršnih koli zahtevah ali uradnih obvestilih, ki sta jih predložili ali prejeli v skladu s členom 9 Sporazuma o zračnem prometu, kakor je bil spremenjen s Protokolom. Komisija prav tako nemudoma obvesti Islandijo in Norveško o kakršnih koli zahtevah ali uradnih obvestilih te vrste, ki so jih poslale ali prejele države članice.
   Člen 6
   Državne subvencije in pomoč
   1.   Če Islandija ali Norveška menita, da bo imela subvencija ali podpora, ki jo namerava dodeliti ali jo dodeli vladni organ na ozemlju Združenih držav Amerike, škodljive konkurenčne učinke, navedene v členu 14(2) Sporazuma o zračnem prevozu, kakor je bil spremenjen s Protokolom, o tem obvestita Komisijo. Če država članica Komisijo obvesti o podobni zadevi, Komisija o tem prav tako obvesti Islandijo in Norveško.
   2.   Komisija, Islandija in Norveška lahko stopijo v stik s takšnim organom ali zahtevajo sestanek skupnega odbora, ustanovljenega v skladu s členom 18 Sporazuma o zračnem prometu, kakor je bil spremenjen s Protokolom.
   3.   Komisija, Islandija in Norveška ena drugo nemudoma obvestijo, ko z njimi stopijo v stik Združene države Amerike v skladu s členom 14(3) Sporazuma o zračnem prometu, kakor je bil spremenjen s Protokolom.
   Člen 7
   Prenehanje ali prekinitev začasne uporabe
   1.   Pogodbenica lahko kadar koli po diplomatski poti pisno obvesti druge pogodbenice o svoji odločitvi, da prekine ta pomožni sporazum ali njegovo začasno uporabo. Pomožni sporazum se prekine ali se preneha začasno uporabljati opolnoči po greenwiškem času šest mesecev po datumu pisnega obvestila o prenehanju ali o prekinitvi začasne uporabe, razen če pogodbenice niso sporazumno umaknile obvestila pred potekom tega roka.
   2.   Ne glede na katere koli druge določbe tega člena se pomožni sporazum prekine ali preneha začasno uporabljati hkrati s prenehanjem ali prekinitvijo začasne uporabe tega sporazuma.
   Člen 8
   Začasna uporaba
   Do začetka veljavnosti v skladu s členom 9 se pogodbenice v obsegu, ki ga dovoljujejo njihove domače veljavne zakonodaje dogovorijo, da bodo ta pomožni sporazum začele začasno uporabljati s poznejšim od naslednjih datumov, in sicer na dan podpisa tega pomožnega sporazuma ali na dan, kot je opredeljen v členu 5 Sporazuma.
   Člen 9
   Začetek veljavnosti
   Pomožni sporazum začne veljati (a) en mesec po datumu zadnje note v izmenjavi diplomatskih not med pogodbenicami, ki potrjujejo, da so zaključeni vsi postopki, potrebni za začetek veljavnosti tega pomožnega sporazuma, ali (b) na dan začetka veljavnosti sporazuma, kar je poznejše.

      V POTRDITEV TEGA so podpisani, ki so bili za to ustrezno pooblaščeni, podpisali ta pomožni sporazum.
      Sestavljeno v treh izvodih v Luksemburgu in Oslu, dne 16. in 21. junija 2011 v angleškem, bolgarskem, češkem, danskem, estonskem, finskem, francoskem, grškem, irskem, islandskem, italijanskem, latvijskem, litovskem, madžarskem, malteškem, nemškem, nizozemskem, norveškem, poljskem, portugalskem, romunskem, slovaškem, slovenskem, španskem in švedskem jeziku, pri čemer je besedilo v vseh jezikih enako verodostojno.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland


title: Sklep Evropskega parlamenta (EU) 2017/1639 z dne 27. aprila 2017 o razrešnici glede izvrševanja proračuna Prevajalskega centra za organe Evropske unije za proračunsko leto 2015

text:
               29.9.2017

               SL

               Uradni list Evropske unije

               L 252/171

         SKLEP EVROPSKEGA PARLAMENTA (EU) 2017/1639
   z dne 27. aprila 2017
   o razrešnici glede izvrševanja proračuna Prevajalskega centra za organe Evropske unije za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Prevajalskega centra za organe Evropske unije za proračunsko leto 2015,

               —

               ob upoštevanju poročila Računskega sodišča o zaključnem računu Prevajalskega centra za organe Evropske unije za proračunsko leto 2015 z odgovorom centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice centru glede izvrševanja proračuna za proračunsko leto 2015 (05873/2017 – C8-0054/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0075/2017),

               1.

               podeli razrešnico direktorici Prevajalskega centra za organe Evropske unije glede izvrševanja proračuna centra za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Prevajalskega centra za organe Evropske unije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 27.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 328, 7.12.2013, str. 42.